Hei! Olen Sid Roth.
Tervetuloa maailmaani, joka on luonnollisesti yliluonnollinen.
Paholaisen päätavoite on perheiden tuhoaminen.
Nämä vaaralliset ajat vaativat välittömiä toimia kodeissamme, -
jotta niistä tulisi luodinkestäviä.
Vieraani mukaan siihen on yksinkertaiset ja tehokkaat keinot.
Ne vapauttavat liikkeelle Jumalan pyhän tulen tulvan -
perheessäsi ja kodissasi.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki! Iloitsen, kun kunnioitat meitä läsnäolollasi.
Vieraani Cheryl Sacks sai Jumalalta näyn, -
joka halvaannuttaa paholaisen suunnitelmat perheesi tuhoamiseksi.
Tämä keino toimii jopa kotoa pois muuttaneisiin aikuisiin lapsiin, -
jotka eivät tunne Herraa. Cheryl, mitä Herra näytti sinulle?
Olin seisomassa, kun näytti siltä, että taivaat avautuivat edessäni.
Seisoin syvän kunnioituksen ja ihmetyksen vallassa näkemästäni.
Katselin kansakuntaamme, ja se oli syvän pimeyden peitossa.
Kuinka pitkä aika näystä on? - Sain näyn yli 20 vuotta sitten.
Tilannehan on tuollainen juuri nyt. Jatka vain.
Kun tähyilin siihen pimeyteen, -
näin koteja, joissa syttyi valoja. Valo tulvi ikkunoista ulos.
Taloissa oli perheitä, -
jotka rukoilivat hartaasti ja ylistivät Herraa palavasti.
Välittömästi joka puolella maata -
kodit syttyivät loistamaan valoa Jumalan voimasta ja läsnäolosta -
perheiden ylistäessä sisällä Herraa.
Oli todella vaikuttavaa nähdä, -
miten herätys vuoti ulos kodeista kaduille ja naapurustoihin, -
kunnes koko kansakunta oli tulessa Jumalan läsnäolosta ja voimasta.
Kodeista tulee herätyksen keskuksia.
Kun avaamme kotimme, jotka ovat täynnä Jumalan kirkkautta, -
ei-uskoville ystävillemme tai niille, joita on tarpeen opetuslapseuttaa, -
silloin tämä Jumalan liike lähtee virtaamaan kodeista, -
ja sitä ylläpidetään kodeista käsin.
Kerroit myös jotakin, minkä itsekin olen nähnyt selvästi.
Meillä on stadioneita jalkapalloa, koripalloa ja collegepelejä varten.
Kaikkien näiden stadionien koko ei riitä kaikkia niitä varten, -
joita Jumalan läsnäolo koskettaa.
Jotta tämä herätys pysyy yllä sukupolvelta toiselle, -
meidän on opetettava lapsiamme, -
koska hehän ne menevät maailmaan ja uudistavat yhteiskunnan alueet.
He opettavat omia lapsiaankin rukoilemaan ja ylistämään Herraa, -
ja nämäkin uudistavat yhteiskuntaa.
Sanoit, että Jumalassa kaikki tapahtuu oikeaan aikaan.
Olet opettanut näistä asioista ja elänyt niitä todeksi vuosia.
Miksi kirjoitit kirjasi nyt?
Kyselin oikeaa ajankohtaa pitkään, -
kunnes aloin kokea kiireellisyyttä nähdessäni perheiden hajoavan.
Näin paholaisen hyökkäykset ja tiesin, että tässä oli ratkaisu.
Olin puhumassa konferenssissa, jossa jaoin äskeisen näyn.
Destiny Imagen Larry Sparks istui salissa sinä iltana.
Hän soitti seuraavana päivänä ja kehotti kirjoittamaan kirjan.
Tiesin, että oikea aika oli tullut.
Puhut opetuksessasi 'alttareista', -
ja minulle sana tuo mieleen Vanhan testamentin alttarit -
tai kirkkojen alttarit.
Mutta tarkoitat jotakin ihan muuta. - Niin tarkoitan.
'Perhealttari' ei ole jotakin puusta tai kivestä rakennettua -
tai edes esineitä takan päällä.
Se tarkoittaa sitä, että perheet kokoontuvat yhteen -
ja palvovat ja ylistävät Herraa -
ja kohtaavat Jumalaa yhdessä sellaisella tavalla, -
että Jumalan läsnäolo tulee kotiin ja muuttaa täysin ilmapiirin.
Entäpä perhe, joka lausuu pienen ruokarukouksen päivällisellä -
mutta joka ei ole ikinä tullut perheenä yhteen rukoilemaan.
Onko liian myöhäistä aloittaa? - Ei ole, eikä se ole vaikeaakaan.
Se on hyvin yksinkertaista ja luonnollista. Siinä tullaan yhteen -
ja kiitetään Jumalaa kaikesta, mitä Hän on viikon aikana tehnyt, -
kysytään, mitä Hän meiltä haluaa, ja rukoillaan toistemme puolesta.
Jumalan kirkkaus kutsutaan kotiin. Sen voi tehdä hyvin helposti.
Jumala vastaa yksinkertaisiinkin rukouksiin. Ei tarvita rituaaleja.
Varaamme aikaa Jumalalle.
Haluan mainita erään tärkeän asian, koska jotkut ajattelevat nyt, -
etteivät heidän perheenjäsenensä halua rukoilla yhdessä.
Teille sanon: Älkää antako sen estää teitä.
Rukoile kotonasi niiden kanssa, jotka ovat siihen halukkaita.
Kodin ilmapiiri voi siten muuttua.
Muille perheenjäsenille voit sanoa, että rukoilet perheenne puolesta.
Kysy heiltä, mitä voisit rukoilla. Älä anna minkään estää sinua.
Pian he näkevät rukousvastauksia ja Jumalan Henki tulee kotiisi, -
vaikka rukoilemassa olisit vain sinä tai sinä yhdessä lapsesi kanssa.
Jos kukaan ei halua rukoilla, etsi itsellesi rukousystävä, -
ja rukoilkaa perheittenne puolesta.
Paholainen tekee kaikkensa estääkseen sinua rukoilemasta, -
mutta älä lannistu, vaan paina läpi. Rukoile ja etsi rukousystävä.
Pian jonkun kohdalla tulee läpimurto ja hän haluaa liittyä rukoukseen.
Kerroit tarinan siitä, mitä tyttärellesi tapahtui 5-vuotiaana.
Hän oli tolaltaan, koska hänen isänsä oli matkustamassa muualle.
Tyttäremme Nicole oli 5-vuotias.
Mieheni Hal kävi tuolloin lähetysmatkoilla melko usein.
Kahden viikon matka lähestyi, -
ja olimme hyvin huolissamme siitä, miten se vaikuttaisi tyttäreemme.
Lähtöä edeltävänä iltana olimme yhdessä Nicolen makuuhuoneessa.
Polvistuimme hänen sänkynsä ääreen.
Hal laski kätensä tytön päälle ja rukoili Psalmin 91 hänen ylleen:
Että Jumala antaisi enkeleilleen käskyn tytöstä ja näyttäisi, -
että enkelit olivat vartioimassa ja suojelemassa häntä.
Aamulla Hal lähti hyvin aikaisin, ja Nicole heräsi vähän myöhemmin.
Hän tuli kertomaan, että enkelit olivat vierailleet hänen luonaan.
Mietin, tapahtuiko todella niin -
vai lähtikö lapsen mielikuvitus laukkaamaan rukouksen takia.
Pyysin häntä kertomaan vierailusta.
Hän sanoi, että enkelit olivat seisseet piirissä sängyn ympärillä -
ja laulaneet kauneimpia lauluja, mitä Nicole oli ikinä kuullut.
Kysyin, miltä enkelit näyttivät.
Joidenkin päät hipoivat kattoa, toiset taas olivat tytön pituisia.
Joillakin oli kultaiset sandaalit, toisilla oli kultaiset vyöt.
Niitä valkoisempaa valkoista Nicole ei ollut ikinä nähnyt.
Miten se vaikutti pelkoon, jota Nicole koki isän lähdöstä?
Hän ei enää ikinä kokenut pelkoa.
Hän ei enää sanonut olevansa peloissaan isän poissa ollessa.
Pelko katosi täysin.
Vaikka Cherylin kotiin tulevat ihmiset eivät olisi uskovia, -
he tuntevat käsinkosketeltavan Jumalan läsnäolon ja rauhan -
ja sanovat haluavansa samaa. Niin kirkkaus vaikuttaa.
Jos perhettäsi vastaan hyökätään, -
Cheryl kertoo, miten voit tehdä kodistasi paholaisenkestävän.
Yliluonnollista-ohjelma jatkuu hetken kuluttua.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Kun David Turner rukoili, -
nostin käteni, avasin itseni parantumiselle ja aloin rukoilla.
Aamenen sanoessani tiesin, että jalkojeni suonenveto oli parantunut.
Kipu ei ollut tavanomaista.
Viimeiset 13 vuotta reisilihakseni kouristelivat -
ja lopulta sietämätön kipu levisi koko jalkaan ja jalkaterään.
Vuodesta 2005 voin nousta tuolista vain tukeutumalla käsillä käsinojiin.
En voinut käyttää reisilihaksiani.
Rukouksen jälkeen piti tehdä jotakin, mihin ei ennen pystynyt.
Kiersin tuolista toiseen ja nousin ilman käsiä.
Se on ihmeparantuminen kaikkien näiden vuosien jälkeen!
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Cheryl, perheitä vastaan tunnutaan hyökättävän todella voimakkaasti.
Miksi ja mitä voimme tehdä sen suhteen kodeissamme?
Jumala loi perheen aivan ensimmäiseksi instituutioksi.
Se on Jumalalle kaikkein tärkein, ja saatana vihaa sitä eniten.
Jumalalla on suunnitelma perheille.
Kansakuntamme tilaa ihmetellään. Olemme poikenneet suunnitelmasta.
Kun poikkeamme Jumalan suunnitelmasta, kaikki luhistuu, -
koska perheet ovat kudelma, josta kansakunnat rakentuvat.
Jos perheet menetetään, koko kansakunta menetetään.
Saatana tietää sen. Se voi tuhota kansakunnan tuhoamalla perheet.
Puhut vihollisen juonien tunnistamisesta.
Kun kotonamme on kireä ilmapiiri, -
saatamme vaikkapa riidellä, alamme silloin syyttää toisiamme.
Syytämme tilanteita ja olosuhteita.
Meihin voi kertyä katkeruutta, ja vihollinen kylvää eripuraa.
Jos emme ole tarkkana, -
emme muista, että taistelumme ei ole verta ja lihaa vastaan.
Alamme syyttää toista ihmistä, ja se on paholaisen juoni.
Keskitymme toisiimme, vaikka todellinen vihollinen on saatana.
Kerrot, miten voi rukoilla suojaa perheelle ja erityisesti lapsille.
Lasten puolesta voi rukoilla yhdessä ollessanne ja nukkumaan mentäessä.
Lasten puolesta pitää rukoilla joka päivä, kun he menevät kouluun, -
sen takia, mitä heille opetetaan.
Miehen ja vaimon yhteinen rukous on todella voimallista.
Yhteisestä rukouksesta lasten puolesta seuraa jotakin voimakasta.
Lapset voi siunata laskemalla kädet heidän päälleen.
Heille voi rukoilla suojelua, -
rohkeutta vastustaa kiusauksia ja viisautta toimia oikein.
Tällaiset rukoukset muuttavat elämän ja lastemme tulevaisuuden.
Sanoit, -
että nämä rukoukset kirjaimellisesti muuttavat kodin ilmapiirin.
Ne todella muuttavat ilmapiirin. Olemme nähneet, -
että yhteinen palvonta ja rukous muuttavat kodin koko ilmapiirin.
Olen kuullut, kuinka riitaisien poikien kanssa on syntynyt sopu.
Lapset tunnustavat pahat tekonsa, eivätkä enää piilottele niitä.
On ällistyttävää, mitä tapahtuu, kun Jumalan läsnäolo on kodissamme.
Uudella CD-opetussarjallaan -
Cheryl valmistaa sydämenne saamaan samoja tai vielä parempia tuloksia, -
kuin mitä hän on omassa perheessään saanut. Kerro pari todistusta.
Eräs pariskunta otti Herran vastaan, kun he olivat aikuisia.
He eivät olleet kasvattaneet lapsiaan tuntemaan Herraa.
He kuulivat opetukseni ja sanoivat, että alkaisivat pitää perhealttaria.
He kokoontuisivat perheenä yhteen rukoilemaan joka tiistai-ilta.
He soittivat kaikille lapsilleen, jotka olivat jo muuttaneet kotoa:
Tulisivatko he yhteiselle aterialle, jonka jälkeen palvottaisiin Jumalaa?
Kaikki lapset suostuivat ja tulivat. Sen mukaan, mitä viimeksi kuulin, -
kaksi niistä aikuisista lapsista tuli uskoon ja heidät kastettiin.
Heidän buddhalainen poikansa alkoi kyseenalaistaa buddhalaisuuttaan.
Hän esitti kaikenlaisia kysymyksiä ja oli lähellä ottaa Herran vastaan.
On myös eräs mahtava todistus, -
joka on täydellinen esimerkki kodista, joka on herätyksen keskus.
Haluan kertoa ystävästäni Marileesta ja hänen miehestään Paulista.
Jumala on käyttänyt heidän kotiaan ihmeellisellä tavalla, -
kun he alkoivat toteuttaa tätä opetusta käytännössä.
Marilee oli todistanut Herrasta -
kuntovalmentajalleen ja lastenvahdilleen.
Kun Marilee ja Paul kerran päättivät pitää palvontaillan, -
he päättivät kutsua mukaan myös valmentajan ja lastenvahdin.
Nämä tulivat mukaan.
Illan aikana valmentaja Jen sanoi, että tunsi olevansa kuin hyytelöä.
Hän ei ollut ikinä astunut kirkkoon.
Hän tunsi olevansa hyytelöä ja oli koko ajan purskahtaa itkuun.
Kohdattuaan Jumalan tällä tavalla hän antoi elämänsä Herralle.
Hän oli hakenut avioeroa, mutta alkoi nyt rukoilla liiton puolesta.
Vain pari päivää myöhemmin mies otti häneen yhteyttä.
Hän oli valmis menemään terapiaan. He tekivät sovinnon. Liitto pelastui.
Lastenvahti Christina alkoi esittää Marileelle paljon kysymyksiä, -
siitä, miten saada suhde Jeesukseen.
Christinalla oli opiskelupaineita, -
ja hänen suhteensa poikaystävään oli epäterve. He riitelivät paljon.
Eräänä yönä kello kahdelta Christina soitti itkien Marileelle.
Hän ja poikaystävä Josh olivat olleet ulkona juomassa, -
ja Josh oli alkanut riidellä perheenjäsenen kanssa.
Christina oli astunut väliin, -
ja häntä oli vahingossa lyöty kasvoihin. Verta oli kaikkialla.
Marilee lähti noutamaan tyttöä ja toi tämän kotiinsa, -
putsasi haavat ja antoi yösijan.
Aamulla he rukoilivat yhdessä. Christina otti Herran vastaan.
Paul otti yhteyttä Joshiin, ja he alkoivat tutkia Raamattua yhdessä.
Nuoripari meni seurakuntaan Marileen ja Paulin kanssa.
He tulivat uskoon, ja heidät kastettiin vedessä ja Hengessä.
He palvelevat seurakunnassaan -
ja haluavat tehdä muille sen, mitä Marilee ja Paul tekivät heille.
Näettekö, miten vaikutus leviää? Tältä seuraava herätys näyttää.
Ja herätys alkaa sinusta.
Haluan lausua kanssasi rukouksen, samaan tapaan kuin Cheryl rukoili.
Samaan tapaan kuin itse rukoilin.
Se muuttaa sinun tulevaisuutesi -
ja koko "mishpochasi" eli koko perheesi tulevaisuuden.
Toista tämä rukous ääneen ja tarkoita sitä parhaasi mukaan.
Sano ääneen: Rakas Jumala, olen tehnyt monia virheitä.
Kadun niitä todella paljon.
Uskon, että Jeesuksen veri pesee minut puhtaaksi.
Ja nyt kun olen puhdas, tule elämään sisälleni, Jeesus.
Teen Sinusta Herrani.
Kiitos, että pelastit minut synneistäni.
Kiitos, että pelastit koko perheeni.
Aamen.
Cheryl, rukoilisitko nyt sen, mitä Jumala laski sydämellesi?
Herra, nostan eteesi jokaisen äidin ja isän, jokaisen perheenjäsenen, -
jokaisen, joka rukoilee sitä, että tuhlaajalapsi palaisi kotiin.
Rukoilen sinulle uutta toivoa ja uutta rohkeutta, -
innoitusta ja uskon välittymistä, jotta pysyt kestävänä rukouksessa.
Saamme nimittäin nähdä monien tuhlaajalasten palaavan kotiin.
Puhun yllesi Jeshuan nimessä, -
että Herran Henki vuodatetaan kotisi ylle.
Herra, pyydän jokaiseen kotiin, -
että siellä koettaisiin Pyhän Henkesi vierailu niin väkevästi, -
että jokainen, joka sisään astuu, kokee Sinun läsnäolosi ja voimasi -
ja alkaa haluta itselleen samaa.
Täytä heidät kauttaaltaan Hengelläsi ja voimallasi niin, -
että he kantavat kirkkauttasi kaikkialle ja levittävät ilosanomaa.
Kiitos, että vaikutat perheissä täyskäännöksen -
ja annat läpimurron umpikujaan ajautuneissa suhteissa.
Siellä missä avioparien välillä on etäisyyttä ja puhumattomuutta, -
sinne puhun yllenne läpimurtoa, sovinnontekoa ja parantumista, -
Jeesuksen nimessä. - Läpimurtoa!
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollisuudella ei ole rajoja.
Nyt voit vastaanottaa yliluonnollisen läpimurtosi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmiset hämmästelevät ihmeitä, joita ohjelmassamme tapahtuu.
Nyt katsojat kokevat samaa Jumalan kosketusta, ja niin voit sinäkin!
ISN tarjoaa suoria ohjelmia 24/7 mobiililaitteelle tai älytelevisioon.
Katso elämääsi muuttavia huippuopettajien erikoislähetyksiä -
tai valitse jakso ohjelmakirjastosta. Lataa ISN sovelluskaupastasi.
Aikataulutetut tv-ohjelmat sopivat vanhempieni sukupolvelle.
Sovelluksella katson, kun haluan.
Valmistaudu vastaanottamaan läpimurtosi ja ihmeesi.
Lataa heti ilmainen ISN-sovellus.
Ensi viikon ohjelmassa:
Olen Jermaine Green. Tiesitkö, että jokaisella uskovalla on armolahja?
Liity seuraani ensi jaksossa.
Opetan sinua löytämään ja kehittämään armolahjaasi.
Lahjoituksellasi lähetämme 28 ohjelmaa viikossa Israelissa -
ja levitämme evankeliumia juutalaisille ympäri maailmaa.
Tuntuuko sinusta, ettei Jumala kuuntele rukouksiasi tai vastaa?
Minäkin olen kokenut sen, samoin kaikki vieraani.
Siksi kannattaa mennä tälle sivulle.
Vieraani kertovat, miten rukoilla pysäyttämättömiä rukouksia.
Saat tietoa ilmaisesta GodTalk-rukoussovelluksestamme.
Jätä meille siellä rukouspyyntösi. Sinun on jo aika saada läpimurtosi!
Suomennos: Katri Filppu